Diari Oficial de la Generalitat Valenciana


Sumari del DOGV 3046, del 30-07-1997 (1997/8692)

RESOLUCIÓ de 9 de juny de 1997, del conseller d'Obres Públiques, Urbanisme i Transports, per la qual s'aprova definitivament la modificació número 10 del Pla General de Gandia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3046

Data del DOGV
:   30-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8692


Data del document
:   09-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de juny de 1997, del conseller d'Obres Públiques, Urbanisme i Transports, per la qual s'aprova definitivament la modificació número 10 del Pla General de Gandia.  
Vist l'expedient relatiu a la modificació número 10 (punt 13) del Pla General de Gandia (València), del qual resulten els següents:  
Antecedents de fet  
Primer  
El conseller d'Obres Públiques, Urbanisme i Transports, amb data 9 de desembre de 1993, en relació amb la modificació número 10 (16 punts) del Pla General de Gandia, va adoptar la següent resolució:  
1. Aprovar definitivament els punts 1, 2, 4, 5, 7, 9, 10, 11, 12, 14, 15, 16 i el relatiu a l'article 43-bis (soterranis) de la modificació número 10 del Pla General d'Ordenació Urbana de Gandia.   
2. Informar favorablement la modificació qualificada continguda en el punt número 8, i s'haurà de seguir la tramitació que estableix l'article 129 del Text Refós de la Llei del Sòl de 1992.   
3. Supeditar l'eficàcia de l'aprovació definitiva del punt 6 a què l'Ajuntament de Gandia faça constar en la documentació el caràcter de complementari dels coeficients de volum i edificabilitat, de manera que en concedir-se les llicències s'exigira el compliment dels dos conjuntament, i s'haurà a més de fixar un límit màxim d'altures superior al que estableix el Pla General d'Ordenació Urbana vigent.   
4. Suspendre l'aprovació definitiva dels punts número 3 i número 13 de la modificació número 10 del Pla General d'Ordenació Urbana de Gandia per les raons exposades en els fonaments de dret quart i catorze d'aquesta resolució.  
Segon  
Amb data 6 de març de 1997 va tenir entrada en el Registre dels Serveis Territorials d'Urbanisme de València documentació enviada per l'Ajuntament de Gandia, consistent en còpia de la declaració d'impacte ambiental, de data 3 de juliol de 1996, emesa en relació amb el Projecte d'Estació Depuradora d'Aigües Residuals de Gandia i Zona Sud de la Safor (València), promogut per l'Entitat Pública de Sanejament d'Aigües Residuals de la Comunitat Valenciana.  
Tercer   
La Comissió Territorial d'Urbanisme de València, reunida en sessió de 28 de maig de 1997, va informar favorablement l'expedient de referència i va elevar a aquesta Conselleria proposta de la seua aprovació definitiva.  
Fonaments de dret  
Primer  
Respecte del procediment, en el cas present, s'han observat les prescripcions legalment establides per la legislació del sòl aplicable.  
Segon  
Quant al fons de l'assumpte l'argumentació adduïda per a procedir a la suspensió de l'aprovació del punt 13 de la modificació número 10 va ser la falta de la declaració d'impacte ambiental, atés que l'objecte d'aquesta alteració és qualificar com a sistema general d'instal·lacions, infraestructures i serveis una superfície de 60.000 metres quadrats, mantenint-se la classificació com a sòl no urbanitzable, la destinació final de la qual és albergar una estació depuradora, per la qual cosa una vegada emesa aquella res no obsta per a procedir a l'aprovació del mencionat punt.  
Tercer  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals i les seues modificacions dels municipis de més de 50.000 habitants, d'acord amb el que estableix l'article 38.3 de la Llei Reguladora de l'Activitat Urbanística, en relació amb l'article 6 del Reglament dels Òrgans Urbanístics de la Generalitat Valenciana.  
Vists els preceptes legals mencionats i altres de concordant i pertinent aplicació, d'acord amb l'informe de la Comissió Territorial d'Urbanisme de València, resolc:  
Aprovar definitivament el punt 13 de la modificació número 10 del Pla General de Gandia.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la vía administrativa, s'hi podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que considere oportú.  
València, 9 de juny de 1997.- El conseller d'Obres Públiques, Urbanisme i Transports: Luis Fernando Cartagena Travesedo.